**Metodologija**

**Realizacija istraživanja**:

1. *Planiranje istraživanja*;
2. *Priprema istraživanja* – izbor i obuka kadrova;
3. *Sama realizacija istraživanja* (izvođenje istraživanja) – sve aktivnosti od prikupljanja podataka do primene istraživanja:
4. *Predistraživanje* je prikupljanje podataka o predmetu istraživanja i o saradnicima;
5. *Sređivanje i obrada podataka*;
6. *Analiza*;
7. *Zaključivanje i izrada izveštaja* o rezultatima istraživanja.

**Pojam činjenica, podatak i obaveštenje**

**Podatak** je smisleni definisani iskaz o delimičnom saznanju neke manifestacione pojave. Na primer, neka pojava se manifestuje raznim indikatorima i mi stičemo saznanje da li ima ili nema manifestacije.

**Obaveštenja** su podaci koji predstavljaju poruku određenog značenja. Obaveštenja konstatuju kvantitativno – kvalitativne osobine neke pojave.

**Činjenice** su svaka manifestacija koja se može zapaziti. Za razliku od toga, naučne činjenice su naučno utvrđeno saznanje o činjenicama u okviru jednog istraživanja. To je deo saznanja koji je naučno proveren.

**Izvori podataka** su:

1. *Političko ponašanje subjekata*
2. *Politička dokumenta*

**Političko ponašanje subjekata** je najdirektniji, najsloženiji i najpotpuniji izvor podataka. Na primeru popisa stanovništva, subjekti su svi stanovnici države.

**Politička dokumenta** su pisani zapisi ranijih ponašanja političkih subjekata (uključujući i ona tek nameravana).

Klasifikacije su različite:

1. Prema kriterijumu subjekta:
2. *Kompetentni* – oni koji imaju saznanja ili su učestvovali u nekim procesima: učesnici konferencije, studenti FPN-a
3. *Nekompetentni* – oni koji nemaju saznanja i nisu učestvovali u procesima: „reče mi nekad jedan čovek...“
4. Prema kriterijumu oblika iskazivanja:
5. *Auditivne*
6. *Vizuelne*
7. *Kombinovane*
8. Prema kriterijumu dostupnosti:
9. *Dostupne*
10. *Nedostupne* – ima puno uzroka (stepen obrazovanja, poznavanje jezika, ekonomsko – finansijski razlozi)
11. Prema kriterijumu javnosti:
12. *Javni* – sve publikacije, sredstva masovne komunikacije
13. *Interni* – samo za određenu organizaciju (interni bilten)
14. *Poverljivi* – namenjen užoj grupi (uputstvo za šefa odeljenja ili odeljenje neke organizacije)
15. *Tajni* – namenjen veoma uskoj grupi jer sadrže državne tajne (nuklearna uputstva, IT)

**Dokument** je svaki izvor podataka koji je zapisan na neki način osim ponašanja subjekata. Mogu biti naučni, informativno – propagandni, normativni, evidencijski,...

Posebna vrsta su politička dokumenta. To su izvori podataka o predmetu istraživanja političkih pojava i procesa. Klasifikacije su brojne:

1. Prema kriterijumu subjekta:
2. *Državne* (ustav, zakon)
3. *Političkih stranaka i pokreta* (programi)
4. *Udruženja* (statut)
5. Prema kriterijumu uloge dokumenta:
6. *Programska* – definisani ciljevi, vrednosti i različiti programi *Normativna* – svi propisi; značajna su jer se tu vide ovlašćenja i odgovornosti
7. *Analitička* – analize i izveštaji; značajna jer se tu vide aktivnosti i ciljevi subjekata
8. *Evidencijska* su sva administrativna dokumenta (indeks, recimo)
9. *Operativna* – prave se za određene akktivnosti organizacije (smernice, uputstva, nalozi, saopštenja)

**Metoda prikupljanja podataka i ispitivanje**

**Prikupljanje podataka** je deo svakog istraživanja i podrazumeva korišćenje svih osnovnih metoda i, zavisno od predmeta, neke opšte naučne metode (najčešće korišćene metode su: komparativna, hipotetičko – deduktivna i statistička metoda).

Postoji više metoda prikupljanja podataka:

1. *Ispitivanje*
2. *Posmatranje*
3. *Eksperiment*
4. *Studija slučaja*
5. *Biografska metoda*
6. *Test*
7. *Analiza sadržaja dokumenta*

**Ispitivanje** je metoda prikupljanja podataka preko iskaza ispitanika (onih koji su ispitani). Prednosti: najviše korišćena metoda jer predmet mogu biti i događaji i ponašanja u prošlosti, sadašnjosti i budućnosti. Kritike: ispitanici su nekompetentni i daju neistinite iskaze, pa je ova metoda veoma nepouzdana.

Prema načinu istraživanja, istraživanje može biti:

1. *Usmeno* – odgovori u neposrednoj komunikaciji;
2. *Pismeno* – odgovori u pismenoj formi;
3. *Kombinovano*.

Prema broju učesnika, može biti:

1. *Individualno* – 1 ispitivač, 1 ispitanik;
2. *Grupno* – 1 ili više ispitivača, više ispitanika;
3. *Kolektivno* – 1 ispitivača, više ispitanika koji daju zajednički odgovor.

Prema ponašanju subjekata, može biti:

1. *Blago* – ispitivač uspostavlja prijateljski odnos, može da navodi na određeni iskaz, potrebno je mnogo vremena za uspostavljanje odnosa i potrebni su obučeni kadrovi.
2. *Neutralno* – korektan, učtiv odnos. Ispitivač postavlja pitanja i evidentira odgovore.
3. *Oštro* – ispitivač postavlja unakrsna pitanja, prekida ispitanika, ponavlja pitanja, ukazuje na postojeće ili izmišljene neistinitosti radi zbunjivanja, menja ton.

**Intervju** je tehnika metode ispitivanja. To je neposredna komunikacija između ispitivača i ispitanika.

Prema radu ispitivača, intervjui se klasifikuju na:

1. *Neusmereni* *(slobodni) intervju*: ispitivač ima veliku slobodu (sam bira pitanja i njihov redosled). Koristi se u političkim naukama.
2. *Usmereni* *intervju*: ograničena je sloboda ispitivača. Veća preciznost i veća ekonomičnost su prednosti. Postoji više vrsta:
3. *Usmereni orijantacioni* – ispitivač uspostavlja komunikaciju sa ispitanikom, ali mora da postavi sva pitanja iz osnove za razgovor i da razvrsta odgovore u ponuđenim modalitetima. Ima slobodu da bira redosled pitanja i da objašnjava njihov sadržaj.
4. *Dirigovani* – ispitivač uspostavlja komunikaciu sa ispitanikom, ali ne sme da menja redosled pitanja. Može da postavlja podpitanja.
5. *Rigorozni* – najmanja sloboda ispitivača. Sme samo da objasni sadržaj pitanja.

**Anketa** je tehnika metoda ispitivanja. Tu nema ni sloboda ispitivača, ni slobode ispitanika. Ispitivač postavlja pitanja koja su precizno određena instumentom i samo evidentira odgovore.

Anketni upitnik je instrument ankete.

Više klasifikacija, a najvažnija je:

1. Prema radu anketara:
2. *Usmena* – razgovor (direktan ili ne)
3. *Pismena* – pismena komunikacija (veća ekonomičnost)
4. *Kombinovana*